बाड़ा रे हुलसी के हम नेहवा लगवनी
बाड़ा रे हुलसी के हम नेहवा लगवनी
चुन-चुन फूलवा के मालवा गूँथवनी
नैना पीरीतिया के सापना सजवनी
पियवा से ए सखी।
सापाना के तूर देले, दिल चूर-चूर कइले
आपना जिनिगिया से हमारा के दूर कइले
बसले बिदेस जाके हमें के भोराई गइले
सुधियो ना लिहले ए सखी
सूखत नइखे घाव दिल चीर के देखाईं कइसे
दिल प के लिखल नांव उनकर मेटाईं कइसे
कही गइले जल्दी आइबी पर अभीयो ना
अइले ए सखी!
जिनगी के टूटल तार गीत सुनाईं कइसे
सूखी गइली बाती हम दीयरा जराईं कइसे
अँखिया में नींदियो ना आवे त
रतियो ना कटे ए सखी
एक त विरही जिया दूसरे हरजाई पिया
तीसरे में अगिया लगावेला सवनवा
परनवो ना छूटे ए सखी!
बाड़ा रे हुलसी के हम नेहवा लगवनी
काहे के पीरीतिया के सापना सजवनी
हम अनभागत ए सखी! ।।
स्वरचित
गीता चौबे गूँज
राँची झारखंड
bho_Deva bho_Deva mag_Deva mai_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mai_Deva mai_Deva awa_Deva bho_Deva